ประกาศมหาวิทยาลัยวลัยลักษณ์ เรื่อง การแบ่งส่วนงานของสำนักงานอธิการบดี สำนักวิชา สถาบัน ศูนย์ หรือหน่วยงานที่เรียกชื่ออย่างอื่น (ฉบับที่ 8) พ.ศ. 2561
ประกาศมหาวิทยาลัยวลัยลักษณ์
เรื่อง การแบ่งส่วนงานของสำนักงานอธิการบดี สำนักวิชา
สถาบัน ศูนย์
หรือหน่วยงานที่เรียกชื่ออย่างอื่น (ฉบับที่
๘)
พ.ศ. ๒๕๖๑[๑]
 

ด้วยมหาวิทยาลัยวลัยลักษณ์ได้พิจารณาเห็นสมควรให้มีการแบ่งส่วนงานของสำนักงานอธิการบดี
สำนักวิชา สถาบัน ศูนย์ หรือหน่วยงานที่เรียกชื่ออย่างอื่น เพื่อประโยชน์ในการบริหารจัดการศึกษาและการวิจัยของมหาวิทยาลัย

อาศัยอำนาจตามมาตรา ๗ วรรคสอง และมาตรา ๑๖ (๒) และ (๔) แห่งพระราชบัญญัติมหาวิทยาลัยวลัยลักษณ์ พ.ศ. ๒๕๓๕ ประกอบมติสภามหาวิทยาลัยวลัยลักษณ์ ในการประชุมครั้งที่ ๗/๒๕๖๑ เมื่อวันที่ ๘ กันยายน ๒๕๖๑ จึงให้ออกประกาศไว้ดังนี้

ข้อ ๑ ประกาศนี้เรียกว่า ประกาศมหาวิทยาลัยวลัยลักษณ์ เรื่อง การแบ่งส่วนงานของสำนักงานอธิการบดี
สำนักวิชา สถาบัน ศูนย์ หรือหน่วยงานที่เรียกชื่ออย่างอื่น (ฉบับที่
๘) พ.ศ. ๒๕๖๑

ข้อ
๒ ประกาศนี้ให้ใช้บังคับตั้งแต่วันที่
๘ กันยายน ๒๕๖๑ เป็นต้นไป

ข้อ ๓ ให้ยกเลิกความในข้อ
๑๑ แห่งประกาศมหาวิทยาลัยวลัยลักษณ์ เรื่อง การแบ่งส่วนงานของสำนักงานอธิการบดี สำนักวิชา สถาบัน ศูนย์
หรือหน่วยงานที่เรียกชื่ออย่างอื่น (ฉบับที่ ๓)
พ.ศ. ๒๕๖๐ ลงวันที่ ๒๔ มีนาคม พ.ศ. ๒๕๖๐ และให้ใช้ความต่อไปนี้แทน
ข้อ ๑๑ สำนักวิชารัฐศาสตร์และนิติศาสตร์ แบ่งส่วนงานดังนี้
(๑) สำนักงานคณบดี
(๒) สถานวิจัย
(๓) สาขาวิชารัฐศาสตร์
(๔) สาขาวิชานิติศาสตร์
(๕) สาขาวิชารัฐประศาสนศาสตร์

ข้อ ๔ ให้แบ่งส่วนงานภายในบัณฑิตวิทยาลัยมหาวิทยาลัยวลัยลักษณ์ดังนี้
(๑) สำนักงานคณบดี
(๒) ฝ่ายสนับสนุนวิชาการ
(๓) ฝ่ายสหสาขาวิทยาการ

ข้อ ๕ การแบ่งงานภายในส่วนงานหรือฝ่ายอื่นนอกจากที่กำหนดไว้ในประกาศนี้
ให้เป็นไปตามที่อธิการบดีกำหนด โดยจัดทำเป็นประกาศของมหาวิทยาลัย

ข้อ
๖ ให้อธิการบดีรักษาการให้เป็นไปตามประกาศนี้


ประกาศ ณ วันที่ ๒๐ กันยายน พ.ศ. ๒๕๖๑
ศาสตราจารย์วิจิตร ศรีสอ้าน
นายกสภามหาวิทยาลัยวลัยลักษณ์


พัชรภรณ์/ธนบดี/จัดทำ
๒๖ ธันวาคม ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๒๘๓ ง/หน้า ๖๑/๙ พฤศจิกายน ๒๕๖๑